*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. |  2016 gada \_\_.\_\_\_\_\_\_\_\_ |

.§

**Par informatīvo ziņojumu** **“Paveiktie un plānotie pasākumi, ieviešot budžeta sistēmu, kas balstīta uz attīstības plānošanas dokumentu mērķu sasniegšanu”**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Pieņemt zināšanai iesniegto informatīvo ziņojumu.
2. Atbalstīt informatīvajā ziņojumā iekļauto risinājuma virzienu īstenošanu, lai pakāpeniski ieviestu budžeta plānošanas sistēmu, kas būtu balstīta uz attīstības plānošanas dokumentos noteikto mērķu sasniegšanu un ļautu pārskatāmi izsekot šo mērķu sasniegšanas pakāpei, kā arī lai izveidotu un ieviestu valsts budžeta izdevumu pārskatīšanas sistēmu Likuma par budžetu un finanšu vadību 16.3 panta izpratnē, vienlaikus apstiprinot šādu valsts budžeta izdevumu pārskatīšanas tvērumu, izstrādājot likumprojektu “Par valsts budžetu 2017. gadam” un likumprojektu “Par vidēja termiņa budžeta ietvaru 2017., 2018. un 2019. gadam”:
	1. valsts budžeta elastības instrumentu ietekme uz valsts budžeta finansējuma mērķtiecīgu izlietošanu;
	2. atsevišķu izdevumu veidu horizontāla analīze, kur ir pielietojamas atsauces vērtības uz tirgus cenām, kur ir konstatējamas ekonomiski neracionālas vidēja termiņa izdevumu izmaiņu tendences vai izdevumu mainība nesaistīta ar sociālekonomisko raksturlielumu izmaiņām, piemēram, izmaiņas iedzīvotāju skaitā, mācību iestāžu audzēkņu skaitā u.tml.;
	3. uzsākt valsts budžeta attīstības daļas izdevumu (pasākumu) analīzi, identificējot aktualitāti zaudējušus vai neīstenotus pasākumus, kā arī pasākumus, kam konstatētas būtiskas novirzes no sākotnēji izvirzītajiem mērķiem;
	4. nulles budžeta principa ieviešana attiecībā uz atsevišķām šai sistēmai piemērotām valsts budžeta programmām vai apakšprogrammām;
	5. audita un revīzijas ziņojumu analīze, identificējot potenciālus finanšu resursus.
3. Finanšu ministrijai sadarbībā ar nozaru ministrijām un atsevišķām centrālajām valsts iestādēm, vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikā noteiktajā termiņā izstrādāt un iesniegt Ministru kabinetā informāciju par izdevumu pārskatīšanas rezultātiem un priekšlikumus par šo rezultātu izmantošanu likumprojekta “Par vidēja termiņa budžeta ietvaru 2017., 2018. un 2019.gadam” un likumprojekta “Par valsts budžetu 2017.gadam” izstrādes procesā, ievērojot šī protokollēmuma 2.punktā noteikto tvērumu.
4. Lai pilnveidotu valsts budžeta izdevumu sasaisti ar attīstības plānošanas sistēmu, Pārresoru koordinācijas centram un Finanšu ministrijai sadarbībā ar nozaru ministrijām un atsevišķām centrālajām valsts iestādēm līdz 2016.gada 30.decembrim izveidot pastāvīgu valsts budžeta izdevumu attiecināšanas uzskaites modeli hierarhiski augstākajos attīstības plānošanas dokumentos noteikto pasākumu finansēšanai, citos attīstības plānošanas dokumentos noteikto pasākumu finansēšanai, kā arī tādu funkciju vai pasākumu finansēšanai, kam nav spēkā esošu attīstības plānošanas dokumentu, kā arī mērķiem un politikas rezultātiem, uz kuru sasniegšanu vērsti iepriekšminētie pasākumi un funkcijas.
5. Lai pilnveidotu valsts budžeta izdevumu sasaisti ar nozaru politiku mērķiem un rezultātiem, kā arī lai pēc iespējas izmantotu rezultatīvo rādītāju sistēmas priekšrocības ar valsts budžetu saistīto lēmumu pieņemšanā, Finanšu ministrijai un Pārresoru koordinācijas centram sadarbībā ar nozaru ministrijām un atsevišķām centrālajām valsts iestādēm līdz 2017.gada 30.aprīlim pilnveidot budžeta programmām un apakšprogrammām definētos mērķus, rezultātus un rezultatīvos rādītājus.
6. Valsts kancelejai sadarbībā ar Finanšu ministriju un Pārresoru koordinācijas centru izveidot un ieviest pastāvīgu nozarēs ieguldītā finansējuma un īstenotās nozaru politikas efektivitātes un ekonomiskuma analīzes metodiku, līdz 2017.gada 21.jūlijam sniedzot Ministru kabinetam priekšlikumus politiku izmaiņām, lai tos izmantotu izstrādājot likumprojektu “Par valsts budžetu 2017.gadam” un likumprojektu “Par vidēja termiņa budžeta ietvaru 2017., 2018. un 2019.gadam”.
7. Ministrijām un citām centrālajām valsts iestādēm atbilstoši Finanšu ministrijas, Pārresoru koordinācijas centra un Valsts kancelejas pieprasījumam iesniegt nepieciešamo informāciju šajā protokollēmumā doto uzdevumu kvalitatīvai un savlaicīgai izpildei.
8. Šajā protokollēmumā noteikto uzdevumu izpildei ir pakļautas visas no valsts budžeta finansētās nozares (funkcijas), vienlaikus, ņemot vērā Eiropas Savienības Padomes 2015.gada 14.jūlija ieteikumus Nr.2 un Nr.3 par Latvijas 2015.gada valsts reformu programmu un ar ko sniedz Padomes atzinumu par Latvijas 2015.gada stabilitātes programmu (2015/C 272/17), par prioritārajām šajā protokollēmumā noteikto uzdevumu izpildē noteikt veselības nozari, tās sasaisti ar labklājības nozari valsts sociālās apdrošināšanas obligāto iemaksu kontekstā; kā arī uzsākt izglītības nozares padziļinātu izvērtējumu.
9. Pieņemt zināšanai, ka šajā protokollēmumā noteikto uzdevumu izpildes analītiskajai uzraudzībai finanšu ministrs 2016.gada 5.februārī ir izveidojis pastāvīgu starpinstitucionālu darba grupu.
10. Ņemot vērā šī protokollēmuma 3.punktā minēto, atzīt par spēku zaudējušu Ministru prezidenta 2015.gada 17.jūlija rīkojumu Nr.300 “Par darba grupu”.
11. Ņemot vērā informatīvajā ziņojumā minēto, uzskatīt par izpildītiem Ministru kabineta 2014.gada 25.februāra rīkojuma Nr.84 (prot. Nr.10 29.§) 2.5. un 2.6.uzdevumus un Ministru kabineta 2015.gada 6.oktobra protokola Nr.53 41.§ 3.1.1.apakšpunktā minēto uzdevumu.
12. Valsts kancelejai nosūtīt informatīvo ziņojumu un šo protokollēmumu Saeimas Publisko izdevumu un revīzijas komisijai.

Ministru prezidents M.Kučinskis

Valsts kancelejas direktors M.Krieviņš

Iesniedzējs:

finanšu ministre D. Reizniece-Ozola

18.02.2016. 11:27

695

A.Baumanis

67083981, Andris.Baumanis@fm.gov.lv